ai4bharat/Pralekha huggingface dataset:
பிரதமர் அலுவலகம்
புதுதில்லியின் விக்யான் பவனில் ஈஷா அறக்கட்டளை ஏற்பாடு செய்திருந்த ‘மண்ணைக் காப்போம்’ என்ற நிகழ்ச்சியில் பிரதமரின் உரை
வணக்கம்!
உங்கள் அனைவருக்கும் இனிய உலக சுற்றுச்சூழல் தின வாழ்த்துகள்! இந்த நன்னாளில் சத்குருவிற்கும், ஈஷா அறக்கட்டளைக்கும் மனமார்ந்த நல்வாழ்த்துகள். நாடு தனது 75-வது சுதந்திர ஆண்டைக் கொண்டாடும் வேளையிலும், இந்த அமிர்த காலத்தில் புதிய உறுதிப்பாடுகளை எடுத்து வரும் சூழலிலும், இதுபோன்ற இயக்கங்கள் அதிக முக்கியத்துவம் பெறுகின்றன.
நண்பர்களே,
கடந்த எட்டு ஆண்டுகளில் நாட்டில் மேற்கொள்ளப்பட்டு வரும் திட்டங்கள் ஏதேனும் ஒரு வகையில் சுற்றுச்சூழல் பாதுகாப்பை வலியுறுத்தி வருகின்றன. சுற்றுச்சூழலைப் பாதுகாப்பதற்கு இந்தியா மேற்கொண்டு வரும் முயற்சிகள், பல அம்சங்கள் நிறைந்தவை. பருவநிலை மாற்ற பிரச்சனையால் உலகம் பாதிக்கப்பட்டுள்ள வேளையில், இந்தியா இதுபோன்ற நடவடிக்கைகளை எடுத்து வருகிறது.
உலகின் மிகப்பெரிய நாடுகள் பூமியின் வளங்களை மேலும் மேலும் சுரண்டுவதோடு மட்டுமல்லாமல், உலகளவில் மிக அதிக கரியமிலவாயுவையும் வெளியிடுகின்றன. உலகின் சராசரி கரியமிலவாயு வெளியேற்றம் ஒரு நபருக்கு 4 டன்னாக உள்ள நிலையில், இந்தியாவில் ஒரு நபருக்கு சுமார் 0.5 டன் கரியமிலவாயு மட்டுமே வெளியேற்றப்படுகிறது. மேலும் சுற்றுச்சூழல் பாதுகாப்பை நோக்கி நாட்டிற்குள் மட்டுமல்லாமல், உலக நாடுகளுடனும் இணைந்து முழுமையான அணுகுமுறையை இந்தியா பின்பற்றுகிறது.
நண்பர்களே,
கடந்த எட்டு ஆண்டுகளில் மண்ணை பாதுகாக்க நாடு அயராது பாடுபட்டுள்ளது. இதற்காக 5 முக்கிய விஷயங்களில் நாம் கவனம் செலுத்தியுள்ளோம்-
முதலாவது, மண்ணை ரசாயனம் இல்லாமல் ஆக்குவது எப்படி? இரண்டாவது, மண்ணில் வாழும் உயிரினங்களை காப்பது எப்படி? மூன்றாவது, மண்ணில் ஈரப்பதத்தை பராமரிப்பது எவ்வாறு? நான்காவது, நிலத்தடிநீர் குறைவால் மண் சேதமடைவதை தடுப்பது எவ்வாறு? ஐந்தாவது, காடுகள் குறைவதால் ஏற்படும் தொடர்ச்சியான மண் அரிப்பை தடுப்பது எவ்வாறு?
நண்பர்களே,
இந்த அனைத்து விஷயங்களையும் கருத்தில் கொண்டு கடந்த சில ஆண்டுகளில் நாட்டில் ஏற்பட்டுள்ள மிகப்பெரிய மாற்றம், வேளாண்மைக் கொள்கையாகும். முன்காலத்தில் மண்ணின் வகை, மண்ணில் உள்ள சத்துக் குறைபாடு குறித்து போதிய தகவல் நமது விவசாயிகளுக்கு கிடைக்காமல் இருந்தது. இந்தப் பிரச்சனையை எதிர்கொள்வதற்காக விவசாயிகளுக்கு மண்வள அட்டைகளை வழங்கும் நிகழ்ச்சி மிகப்பெரிய அளவில் நடத்தப்பட்டது. 22 கோடிக்கும் அதிகமான அட்டைகள் நாடுமுழுவதும் வழங்கப்பட்டுள்ளன. மண்வள அட்டைகளிலிருந்து பெறப்படும் தகவல்களின் அடிப்படையில் கோடிக்கணக்கான விவசாயிகள் தற்போது உரங்களையும் நுண்- ஊட்டச்சத்துக்களையும் பயன்படுத்துகிறார்கள்.
நண்பர்களே,
சுற்றுச்சூழல் பாதுகாப்பு, பூமி மற்றும் மண்ணை காப்பது பற்றி பொதுமக்களிடையே விழிப்புணர்வு அதிகரித்தால், மேலும் சிறந்த பலன்கள் ஏற்படும். தங்களது முயற்சிகளில் பள்ளி- கல்லூரிகள், நாட்டு நலப்பணி திட்டம், தேசிய மாணவர் படை முதலியவற்றை இணைக்குமாறு அனைத்து அரசுகள், உள்ளாட்சி அமைப்புகள், தன்னார்வ நிறுவனங்களை நான் கேட்டுக்கொள்கிறேன்.
உங்கள் அனைவருக்கும் என் வாழ்த்துகள்.
நன்றி!
பொறுப்புதுறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
பாதுகாப்பு அமைச்சகம்
இரசாயன, உயிரியல், கதிரியக்க மற்றும் அணுசக்தி  தேவைகளை நிர்வகிப்பது குறித்து ஆயுதப்படைகளின் மருத்துவ மற்றும் நர்சிங் அதிகாரிகளுக்குப் பயிற்சி
இராணுவ மருத்துவ சேவைகள் மற்றும் தேசிய பேரிடர் நிவாரணப் படையின் மருத்துவ மற்றும் நர்சிங் அதிகாரிகளுக்கான இரசாயன, உயிரியல், கதிரியக்க மற்றும் அணு தேவைகளுக்கான மருத்துவ மேலாண்மை குறித்த 11வது பயிலரங்கை தலைமையக ஒருங்கிணைந்த பாதுகாப்புப் பணியாளர்களின் மருத்துவக் கிளை நடத்துகிறது. பிப்ரவரி 07 முதல் 10 வரை, ராணுவ மருத்துவமனையில் இது நடைபெறுகிறது. இந்திய ராணுவம், இந்திய கடற்படை, இந்திய விமானப்படை மற்றும் தேசிய பேரிடர் நிவாரணப் படை ஆகியவற்றைச் சேர்ந்த அறுபது மருத்துவ மற்றும் நர்சிங் அதிகாரிகள் பயிலரங்கில் பங்கேற்கின்றனர்.
சூழலுக்கு ஏற்றவாறு செயல்பட இளம் சேவை மருத்துவ நிபுணர்களுக்குப் பயிற்சி அளிப்பது, முதலுதவி மற்றும் நீண்ட கால நிர்வாகத்தை வழங்குவது இந்தப் பயிலரங்கின் நோக்கமாகும். பயிற்சிகளின் விரிவுரைகள், செயல்விளக்கங்கள் மற்றும் உபகரணங்களைப் பயன்படுத்துவது குறித்த பயிற்சிகள், ஆயுதப்படை மருத்துவக் கல்லூரி, அணு மருத்துவம் மற்றும் அது சார்ந்த அறிவியல் நிறுவனம், தேசிய பேரிடர் மீட்புப்படை, இந்திய ராணுவம், இந்திய விமானப்படை பிரிவுகளின் நிபுணர்கள் மற்றும் விஞ்ஞானிகளால் வழங்கப்படும்.
ஒருங்கிணைந்த பாதுகாப்புப் படைத்தலைவர் ஏர் மார்ஷல் பி.ஆர். கிருஷ்ணா பிப்ரவரி 7, 2023 அன்று பயிலரங்கைத் தொடங்கி வைத்தார். லெஃப்டினன்ட் ஜென்ரல் ஏ.கே. ஜிண்டால், ஒருங்கிணைந்த பாதுகாப்புப் பணியாளர்  துணைத் தலைவர் ஏர் மார்ஷல் ராஜேஷ் வைத்யா, முப்படைகளின் மருத்துவ இயக்குனரகங்களின் மூத்த அதிகாரிகள் மற்றும் தேசிய நோய்க் கட்டுப்பாட்டு மையம் மற்றும் தேசிய பேரிடர் மேலாண்மை ஆணையம் போன்ற தேசிய புகழ்பெற்ற நிறுவனங்களின் மூத்த நிபுணர்களும் கலந்து கொண்டனர்.
மனித வள மேம்பாட்டு அமைச்சகம்
கடந்த மூன்று ஆண்டுகளில் பல்கலைக்கழக மானியக்குழு பட்டியலில் 150 பல்கலைக் கழகங்கள் சேர்க்கப்பட்டன
கடந்த மூன்று ஆண்டுகளில் மொத்தம் 150 பல்கலைக் கழகங்கள், பல்கலைக்கழக மானியக்குழு பட்டியலில் சேர்க்கப்பட்டன. பல்கலைக்கழக மானியக்குழு வெளியிட்டுள்ள இந்தப் பட்டியலில் மாநில வாரியாக, பல்கலைக் கழகங்கள் மற்றும் கல்லூரிகள் இடம்பெற்றுள்ளன.
தமிழ்நாட்டைப் பொறுத்தவரை, 2015-16ஆம் ஆண்டில் 40 கல்லூரிகளும், 2016-17ஆம் ஆண்டில் 24 கல்லூரிகளும், 2017-18ஆம் ஆண்டில் 33 கல்லூரிகளும் இந்தப் பட்டியலில் இடம்பெற்றுள்ளன.
மாநிலங்களவையில் கேள்வி நேரத்தி்ன்போது மத்திய மனித வள மேம்பாட்டுத் துறை இணையமைச்சர் டாக்டர். சத்ய பால் சிங் அளித்த பதிலில் இத்தகவல் இடம்பெற்றது.
பிரதமர் அலுவலகம்
குலாப் புயல் குறித்து ஆந்திரப் பிரதேச முதல்வருடன் பிரதமர் பேச்சு
பிரதமர் திரு நரேந்திர மோடி, ஆந்திரப் பிரதேச முதல்வர் திரு ஒய். எஸ். ஜெகன் மோகன் ரெட்டியுடன் உரையாடி குலாப் புயலினால் ஏற்பட்டுள்ள நிலவரம் குறித்து கேட்டறிந்தார். தேவையான அனைத்து உதவிகளையும் மத்திய அரசு வழங்கும் என்றும் பிரதமர் உறுதி தெரிவித்தார்.
பிரதமர் வெளியிட்டுள்ள சுட்டுரைச் செய்தியில்,
“ஆந்திரப் பிரதேச முதல்வர் திரு ஒய். எஸ். ஜெகன் மோகன் ரெட்டியுடன் பேசி, குலாப் புயலினால் ஏற்பட்டுள்ள நிலவரம் குறித்து கேட்டறிந்தேன். அனைத்து உதவிகளையும் மத்திய அரசு வழங்கும் என்று உறுதியளித்தேன். அனைவரின் பாதுகாப்பு மற்றும் நலனிற்காக நான் பிரார்த்திக்கிறேன்”, என்று கூறியுள்ளார்.
(
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய அரசின் ஓய்வூதியதாரர்களுக்கான “வாழ்க்கை வசதியை” இலக்காக கொண்ட ஓய்வூதியதாரர்களுக்கான பவிஷ்யா 9.0 ஒருங்கிணைந்த இணையதளத்தை மத்திய இணையமைச்சர் டாக்டர்.ஜிதேந்திர சிங், பாரத ஸ்டேட் வங்கியுடன் இணைந்து தொடங்கி வைத்தார்
மத்திய பணியாளர் நலன், ஓய்வூதியர் நலன் மற்றும் பிரதமர் அலுவலக இணையமைச்சர் டாக்டர்.ஜிதேந்திர சிங், ஓய்வூதியதாரர்களுக்கான ஒருங்கிணைந்த பவிஷ்யா 9.0 இணையதளத்தை புதுதில்லியில் உள்ள விக்யான் பவனில் 2022 அக்டோபர் 18-ஆம் தேதி தொடங்கி வைத்தார். பவிஷ்யா 9.0 பாரத ஸ்டேட் வங்கியுடன் இணைந்து உருவாக்கப்பட்டுள்ளது. இது ஓய்வூதியதாரர்களின் “வாழ்க்கை வசதியை” மேம்படுத்துவதை நோக்கமாக கொண்டுள்ளது. ஓய்வூதியம் வழங்கும் மீதமுள்ள 16 வங்கிகளும் ஓய்வூதியதாரர்களுக்கான ஒருங்கிணைந்த இணையதளத்துடன் தங்களை ஒருங்கிணைத்துக் கொள்ளும்.
2022 ஜூன் 15-ஆம் தேதி பயனாளிகளுடன் உரையாடிய மத்திய இணையமைச்சர் டாக்டர்.ஜிதேந்திர சிங், ஓய்வூதியம் பெறுவோர் எளிய வாழ்க்கை நடத்த ஓய்வூதியதாரர்களுக்கான ஒருங்கிணைந்த இணையதளத்தை ஏற்படுத்த பரிந்துரை செய்தார்.
இணையதள தொடக்க நிகழ்ச்சியில் உரையாற்றிய டாக்டர்.ஜிதேந்திர சிங், ஓய்வூதியதாரர்களுக்கான ஒருங்கிணைந்த இணையதளம் பாரத ஸ்டேட் வங்கியின் ஓய்வூதிய சேவை இணையதளத்துடன் ஒருங்கிணைக்கப்படுகிறது. இது ஒரே உள்நுழைதலில், அனைத்து தகவல்களையும், சேவைகளையும் பெற உதவும் என்று தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 211.66 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 211.66 கோடிக்கும் அதிகமான  டோஸ்கள் செலுத்தப்பட்டுள்ளன 2,82,08,570 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.02 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 86,591 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.19 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.62 சதவீதமாக உள்ளது. கடந்த 24 மணி நேரத்தில் 9,999 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,37,93,787.
இந்தியாவில் கடந்த 24 மணி நேரத்தில் 9,436 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,22,551 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.50 கோடி  வாராந்திரத் தொற்று 2.70 சதவீதமாக உள்ளது. தினசரித் தொற்று விகிதம் 2.93 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1854926
பிரதமர் அலுவலகம்
12ஆவது பிரிக்ஸ் மெய்நிகர் உச்சிமாநாட்டில் பிரமதரின் இடையீட்டு உரை
மேன்மை மிக்கவர்களே,
பல்வேறு பிரிக்ஸ் நிறுவனங்கள் ஏற்பாடு செய்த இந்த மாநாட்டிற்கு நன்றி. பிரிக்ஸ் தேசிய பாதுகாப்பு ஆலோசகர்களின் 10 வது கூட்டத்தை மதிப்பாய்வு செய்த திரு பட்ருஷேவுக்கு நன்றி கூறுகிறேன்.
நான் முன்பு கூறியது போல், பயங்கரவாதத்தை முறியடிப்பதற்கான பிரிக்ஸ் உத்தியை இறுதி செய்தது முக்கியமான சாதனை. நமது தேசிய பாதுகாப்பு முகமைகள், ஒரு பயங்கரவாத எதிர்ப்பு செயல் திட்டத்தை விவாதிக்க வேண்டும் என்று நான் பரிந்துரைக்கிறேன்.
பிரிக்ஸ் வர்த்தக கவுன்சிலின் இடைக்காலத் தலைவர் திரு. செர்ஜி கேட்ரின் அவர்களுக்கும் நான் நன்றி கூறுகிறேன்.
நம்மிடையேயான பொருளாதார ஒருங்கிணைப்பின் முக்கிய பணி, தனியார் துறையின் கைகளில் இருக்கும். நமது இருதரப்பு வர்த்தகத்தை 500 பில்லியன் டாலர் இலக்குக்கு கொண்டு செல்ல, பிரிக்ஸ் வணிக கவுன்சில் ஒரு உறுதியான திட்டத்தை வரைய வேண்டும் என்று நான் பரிந்துரைக்கிறேன்.
புதிய மேம்பாட்டு வங்கியின் தலைவராக பொறுப்பேற்றுள்ள திரு. மார்கோஸ் ட்ராய்ஜோவுக்கு நான் வாழ்த்து தெரிவித்துக் கொள்கிறேன்.
கொவிட் பெருந்தொற்று சூழலில் தேசிய வளர்ச்சி வங்கியின்  நிதி ஆதரவு இன்னும் பயனுள்ளதாக இருக்கும். என்.டி.பி, ரஷ்யாவில் அலுவலகம் திறந்திருப்பதில் நான் மகிழ்ச்சியடைகிறேன். அடுத்த ஆண்டு இந்தியாவிலும் உங்கள் பிராந்திய அலுவலகத்தைத் தொடங்குவீர்கள் என்று நம்புகிறேன்.
பிரிக்ஸ் இடை-வங்கி ஒத்துழைப்பு செயல்முறைக்காக பணியாற்றிய திரு. இகோர் ஷுவாலோவ்வை நான் வாழ்த்துகிறேன். 'பொறுப்புள்ள நிதியுதவிக்கான கோட்பாடுகளை' நமது வளர்ச்சி வங்கிகள் ஒப்புக் கொண்டுள்ளன என்பது மகிழ்ச்சியளிக்கிறது.
பிரிக்ஸ் மகளிர் கூட்டணியைக் கூட்டுவது என்பது பிரதமர் புடினின் சிறப்பு முன்னுரிமையாக இருந்தது. அவருடைய எண்ணம் இப்போது நிறைவேறியுள்ளது.
அறிக்கை அளித்த, கூட்டணியின் தலைவர் திருமதி அண்ணா நெஸ்டெரோவாவுக்கு நான் நன்றி கூறுகிறேன்.
இந்தியாவில் பெண்கள் தொழில்முனைவோரை மேம்படுத்த பல முயற்சிகளை மேற்கொண்டு வருகிறோம். இந்தத் துறையில், கூட்டணியானது பிரிக்ஸ்-இடை ஒத்துழைப்பை மேம்படுத்தும் என்று எதிர்பார்க்கப்படுகிறது.
மீண்டும், உங்கள் அனைவருக்கும், குறிப்பாக எங்கள் புரவலர் திரு. புடினுக்கு அன்பான நன்றியைத் தெரிவித்துக் கொள்கிறேன்.
குறிப்பு: இது பிரதமர் உரையின் தோராயமான மொழிபெயர்ப்பாகும். அசல் உரை இந்தியில் நிகழ்த்தப்பட்டது.
(
பிரதமர் அலுவலகம்
ஐரோப்பா மற்றும் வெளிநாடுகளுக்கான பிரான்ஸ் அமைச்சர் பிரதமரை சந்தித்தார்.
ஐரோப்பா மற்றும் வெளிநாடுகளுக்கான பிரான்ஸ் அமைச்சர் திரு ஜீன் ஏவ்ஸ் லீ டிரையன் பிரதமர் திரு நரேந்திர மோடியை இன்று  சந்தித்தார்.
பிரான்ஸில் உள்ள ஸ்டார்ஸ்பர்கில் அண்மையில் நடந்த பயங்கரவாதத் தாக்குதலில் உயிரிழந்தோருக்குத் தமது நெஞ்சார்ந்த அனுதாபங்களைப் பிரதமர் வெளிப்படுத்தினார். பயங்கரவாதத்திற்கு எதிரான போராட்டத்தில் பிரான்சுடன் இந்தியா நிற்கும் என்றும் அவர் கூறினார்.
2018 மார்ச் மாதத்தில் பிரான்ஸ் அதிபர் திரு மேக்ரான் அரசுமுறைப் பயணமாக இந்தியாவுக்கு வருகை தந்ததையும், அண்மையில் அர்ஜென்டினாவில் ஜி 20 உச்சிமாநாட்டிற்கு இடையே தாங்கள் கலந்துரையாடியதையும் பிரதமர் கனிவுடன் நினைவுகூர்ந்தார்.
இருதரப்பு உறவுகளில் அண்மையில் ஏற்பட்டுள்ள முன்னேற்றங்களையும், பிராந்திய மற்றும் உலகப் பிரச்சினைகளில் பிரான்ஸ் நாட்டின் அணுகுமுறை பற்றியும் பிரதமரிடம் திரு லீ டிரையன் எடுத்துரைத்தார். பாதுகாப்பு, விண்வெளி, பயங்கரவாத எதிர்ப்பு, கடற்பகுதிப் பாதுகாப்பு, ஆக்கத்திற்கான அணுசக்தி ஒத்துழைப்பு உட்பட அனைத்துத் துறைகளிலும் இருதரப்பு உறவுகள் வலுப்பட்டு வருவதைப் பிரதமர் வரவேற்றார்.
ரெயில்வே அமைச்சகம்
59,524 கி.மீ தொலைவிலான அகல ரயில் பாதை மின்மயமாக்கப்பட்டது
01.08.2023 நிலவரப்படி, மொத்தம் 59,524 கி.மீ தொலைவிலான அகல ரயில் பாதை மின்மயமாக்கப்பட்டுள்ளது.
ரயில்களை விரைவுபடுத்துவது என்பது இந்திய ரயில்வேயில்  ஒரு தொடர்ச்சியான முயற்சி மற்றும் தொடர்ச்சியான செயல்முறையாகும். ஐ.ஐ.டி-பாம்பேயின் உதவியுடன் அறிவியல் பூர்வமாக இந்திய ரயில்வே மேற்கொண்ட நேர அட்டவணையை சீரமைப்பதன் நோக்கங்களில் ஒன்று, பயணிகள் ரயில்களை எக்ஸ்பிரஸ் சேவைகளாகவும், எக்ஸ்பிரஸ் சேவைகளை சூப்பர்பாஸ்ட் சேவைகளாகவும் மாற்றுவதன் மூலம் ரயில் சேவைகளை விரைவுபடுத்துவதாகும். வழக்கமான பெட்டிகளுடன் இயங்கும் ரயில்களை எம்.இ.எம்.யு.க்களுடன் மாற்றுவதும் பயணிகளுக்கு விரைவான சேவைகளை வழங்குவதை நோக்கமாகக் கொண்டுள்ளது. மேலும், இந்திய ரயில்வே அதிக வேக திறன் கொண்ட வந்தே பாரத் ரயில்களை அறிமுகப்படுத்துகிறது. ஆகஸ்ட் 3, 2023 வரை, 50 வந்தே பாரத் சேவைகள் அறிமுகப்படுத்தப்பட்டுள்ளன.
ரயில்வே, தகவல் தொடர்பு மற்றும் மின்னணு மற்றும் தகவல் தொழில்நுட்ப அமைச்சர் திரு அஸ்வினி வைஷ்ணவ் இன்று மக்களவையில் ஒரு கேள்விக்கு எழுத்துப்பூர்வமாக அளித்த பதிலில் இந்த தகவலைத் தெரிவித்தார்.
அறிவியல் மற்றும் தொழில்நுட்பத்துறை
இந்தியா 2025 ஆம் ஆண்டுக்குள் 150 பில்லியன் டாலர் உயிரி பொருளாதாரத்தை எட்டும்: மத்திய இணையமைச்சர் டாக்டர் ஜிதேந்திர சிங்
இந்தியா 2025-ம் ஆண்டுக்குள் 150 பில்லியன் டாலர் உயிரி பொருளாதாரத்தை எட்டும் என்று மத்திய அறிவியல் மற்றும் தொழில்நுட்பத்துறை இணையமைச்சர் டாக்டர் ஜிதேந்திர சிங் தெரிவித்துள்ளார்.
மத்திய உயிரி தொழில்நுட்பத்துறை  மற்றும் அமெரிக்க தேசிய அறிவியல் அறக்கட்டளை ஆகியவற்றுக்கு இடையிலான கூட்டுச் செயல்பாட்டு ஒப்பந்தம் கையெழுத்தாகும் நிகழ்ச்சி புது தில்லியில் இன்று  கையெழுத்தானது. இந் நிகழ்ச்சியின் போது பேசிய அமைச்சர், இந்தியாவில் வளர்ந்து வரும் உயிரி பொருளாதாரம் நாட்டின் ஒட்டுமொத்த பொருளாதார மேம்பாட்டிற்கு கணிசமாக பங்களிக்கும் என்றார். உலகளாவிய உயிரி தொழில்நுட்பத் துறையில் இந்தியா 3 முதல் 5 சதவீத சந்தைப் பங்கைக் கொண்டுள்ளது என்றும் இத்துறையில் இந்தியா உலக அளவில் 12 வது இடத்திலும், ஆசிய-பசிபிக் பிராந்தியத்தில் 3 வது இடத்திலும் உள்ளது என்று அவர் கூறினார்.
உலகளவில் இந்தியா 3-வது பெரிய புத்தொழில் அமைப்பைக் கொண்டுள்ளது என்று அவர் தெரிவித்தார். உலகளாவிய அறிவியல் மற்றும் தொழில்நுட்பக் குறியீட்டில் இந்தியாவின் தரவரிசை தொடர்ந்து உயர்ந்து வருகிறது என்றும் அவர் கூறினார்.
பிரதமர் திரு நரேந்திர மோடியின் தொலைநோக்குப் பார்வையான தற்சார்பு இந்தியா என்ற கொள்கைக்கு ஏற்ப எதிர்காலத்திற்கு ஏற்ற தொழில்நுட்ப தளத்தை உருவாக்கும் நோக்கில் புதுமைக் கண்டுபிடிப்புகளுக்கு அரசு தொடர்ந்து ஆதரவு அளித்து வருகிறது என்று டாக்டர் ஜிதேந்திர சிங் கூறினார்.
உயிரி தொழில்நுட்ப புதுமைக் கண்டுபிடிப்பு மற்றும் உயிரி உற்பத்தித் துறையில் இந்தியா மற்றும் அமெரிக்காவுக்கு இடையிலான ஒத்துழைப்பை இந்த கூட்டு செயல்பாட்டு ஒப்பந்தம் அதிகரிக்கும் என்று அமைச்சர் கூறினார். இது உயிரி தொழில்நுட்பம் தொடர்பான தொழில்களை வலுப்படுத்தவும், இரு நாடுகளின் உயிர் பொருளாதாரத்தை மேம்படுத்தவும் பங்களிக்கும் என்று திரு ஜிதேந்திர்ர சிங் கூறினார்.
கலாசாரத்துறை அமைச்சகம்
மத்திய அரசால் பாதுகாக்கப்படும் நினைவுச் சின்னங்கள் பட்டியலில் புதியவற்றை சேர்ப்பதை அடையாளம் காண்பதற்காக தேசிய நினைவுச் சின்னங்கள் ஆணையக் குழு அருணாச்சல பிரதேசத்தில் ஜூன் 14 லிருந்து பயணம் செய்யவிருக்கிறது
அருணாச்சலப் பிரதேசத்தில் குறிப்பாக திபெத் - சீன எல்லைப் பகுதியில் உள்ள தொன்மையான நினைவுச் சின்னங்களைப் பார்வையிட தேசிய நினைவுச் சின்னங்கள் ஆணையத்தின் முழு குழுவினர் 2022 ஜூன் 14 முதல் 18 வரை பயணம் செய்யவிருக்கின்றனர். பண்டைய இலக்கியங்கள் மற்றும் வாய்மொழி வரலாறாக தேசத்தின் பிற பகுதிகளை அருணாச்சலப்பிரதேசத்துடன் இணைக்கின்ற உள்ளூர் மக்களின் சமய நம்பிக்கைகள் தொடர்பான விஷயங்களைக் கண்டறிய இந்த குழுவினர் உள்ளூர் பழங்குடித் தலைவர்களையும் இந்தக் குழுவினர் சந்திக்கவுள்ளனர். குழுவின் தலைவர் திரு தருண் விஜயுடன் திரு ஹேம்ராஜ் காம்தரந், பேராசிரியர் கைலாஷ் ராவ் ஆகிய இரண்டு உறுப்பினர்களும் இடம் பெற்றுள்ளனர்.
மிகுந்த கிளர்ச்சியூட்டும் ஞானம் தரும் முறையில் ருக்மணியின் தொன்மையான கதையையொட்டி கலாச்சார இழைகளை வலுப்படுத்தும் வகையில் அருணாச்சல பிரதேசத்திலிருந்து குஜராத்தின் போர்பந்தர் வரை பிரதமர் திரு நரேந்திர மோடி மேற்கொண்ட வருடாந்தர பயணத்திற்கு இந்தப் பெருமை சேரும் என்று திரு தருண் விஜய் கூறினார். பாரம்பரிய பாதுகாப்பிலும் புதிய நினைவுச் சின்னங்களை மத்திய அரசால் பாதுகாக்கப்படும் தேசிய தொல்லியல் இணையத்தின் பட்டியலில் சேர்ப்பதிலும் அருணாச்சலப்பிரதேசம் மிகவும் பின்தங்கி இருப்பதாக அவர் கூறினார். உள்ளூர் சமய நம்பிக்கைகள், அவர்களின் நினைவுச் சின்னங்கள் வலுவானதாக இருப்பினும் வலுவற்றதாக இருப்பினும் அவை குஜராத்தின் மேற்கு கடற்கரையுடனும் இந்தியாவின் பிற பகுதிகளுடனும் இணைந்திருப்பது அங்கீகரிக்கப்படாமலும் கவனிக்கப்படாமலும் உள்ளன. இந்தப் பயணத்தின் அறிக்கை மத்திய கலாச்சார அமைச்சர் மற்றும் பிரதமரிடம் அளிக்கப்படும் என்று தருண் விஜய் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் : https://www.pib.gov.in/PressReleasePage.aspx?PRID=1833290
பொருளாதார விவகாரங்களுக்கான மத்திய அமைச்சரவைக் குழு
எத்தனால் விலை நிர்ணயம் மற்றும் மறு சீரமைப்புக்கு மத்திய அமைச்சரவை ஒப்புதல் அளித்துள்ளது
பி ஹெவி மொலாசஸ் / பகுதி அளவான கரும்புச் சாறு ஆகியவற்றிலிருந்து பெறப்படும் எத்தனாலுக்கு விலை நிர்ணயம் மற்றும் மறுசீரமைப்புக்கும், 100 சதவீத கரும்புச்சாறு அடிப்படையிலான எத்தனாலுக்கு விலை நிர்ணயம் செய்வதற்கும் பிரதமர் திரு. நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு ஒப்புதல் அளித்துள்ளது. இது 2018-19-ஆம் ஆண்டு கரும்பு பருவத்திற்கும் 2018 டிசம்பர் 1-ம் தேதியிலிருந்து 2019 நவம்பர் 30-ம் தேதி வரையிலான எத்தனால் விநியோக்கக் காலத்திற்கும் இது பொருந்தும்.
· பி ஹெவி மொலாசஸ் / பகுதி அளவான கரும்புச் சாறு ஆகியவற்றிலிருந்து பெறப்படும் எத்தனாலுக்கு லிட்டர் ஒன்றுக்கு ரூ.52.43 என விலை நிர்ணயம் செய்யப்பட்டுள்ளது. 
· 100 சதவீத கரும்புச்சாறிலிருந்து எத்தனால் தயாரிப்புக்கு லிட்டர் ஒன்றுக்கு விலை ரூ.59.13 என விலை நிர்ணயிக்கப்பட்டுள்ளது. சர்க்கரை உற்பத்தி செய்யாமல் கரும்புச் சாறு முழுவதையும் எத்தனால் தயாரிப்புக்கு பயன்படுத்தும் சர்க்கரை ஆலைகள் இந்த பிரிவில் வரும்.
-----
(Visitor Counter : 109
ரெயில்வே அமைச்சகம்
“சொந்த ஊர் திரும்புதல்” திட்டத்தில் ஷ்ராமிக் சிறப்பு ரயில்கள் மூலம் இந்திய ரயில்வே முயற்சிகள் தீவிரம்: ரயில்கள் சேவை 145 ஆக அதிகரிப்பு
மத்திய உள்துறை அமைச்சகத்தின் உத்தரவைத் தொடர்ந்து, தொழிலாளர் தினமான மே 01-ல் இருந்து இந்திய ரயில்வே துறை “ஷ்ராமிக் சிறப்பு ரயில்கள்” சேவையைத் தொடங்கியுள்ளது. குடிபெயர்ந்த தொழிலாளர்கள், புனிதப் பயணம் சென்றவர்கள், சுற்றுலா பயணிகள், மாணவர்கள் மற்றும் பிறர் பொது முடக்க நிலை காரணமாக பல பகுதிகளில் சிக்கித் தவிக்கும் நிலையில், அவர்கள் சொந்த ஊர் திரும்புவதற்கு இந்த சிறப்பு ரயில்கள் இயக்கப்படுகின்றன.
மே 1 ஆம் தேதி அன்று தினமும் 4 ரயில்கள் என்று இந்திய ரயில்வே சேவை தொடங்கியது. 15 நாட்களுக்கும் குறைவான காலக்கட்டத்தில் 1000க்கும் மேற்பட்ட ஷ்ராமிக் சிறப்பு ரயில்களை இந்திய ரயில்வே இயக்கியுள்ளது. மே 14 ஆம் தேதி, மிகச் சிறந்த சாதனையாக மொத்தம் 145 ``ஷ்ராமிக் சிறப்பு'' ரயில்கள் இயக்கப்பட்டன. பல்வேறு பகுதிகளில் இருந்து 2.10 லட்சத்துக்கும் மேற்பட்டவர்கள் அந்த ரயில்கள் மூலம் சொந்த ஊர்களுக்குத் திரும்பினர்.
ஷ்ராமிக் சிறப்பு ரயில்களில் ஒரே நாளில் 2 லட்சத்துக்கும் மேற்பட்டவர்கள் பயணம் செய்தது இதுவை முதல்முறை ஆகும்.
(
தேர்தல் ஆணையம்
கர்நாடக சட்ட மேலவைக்கு இடைத்தேர்தல்
திரு. எஸ் எல் தர்மே கவுடா என்ற கர்நாடக சட்ட மேலவை உறுப்பினர் காலமானதால் ஏற்பட்ட காலியிடத்தை நிரப்புவதற்கான தேர்தலை நடத்த தேர்தல் ஆணையம் முடிவு செய்துள்ளது.
சட்டமன்ற உறுப்பினர்களால் தேர்ந்தெடுக்கப்பட இருக்கும் சட்ட மேலவை உறுப்பினர் பதவிக்கான இத்தேர்தலை கீழ்காணும் அட்டவணையின் படி தேர்தல் ஆணையம் நடத்தும்.
இதன்படி தேர்தலுக்கான அறிவிப்பு 2021 பிப்ரவரி 25 அன்று வெளியிடப்படும். வேட்பு மனுவை தாக்கல் செய்வதற்கான கடைசி தேதி 2021 மார்ச் 4 ஆகும். வேட்புமனுக்கள் 2021 மார்ச் 5 அன்று பரிசீலிக்கப்படும். வேட்புமனுக்களை திரும்ப பெறுவதற்கான கடைசி நாள் 2021 மார்ச் 8 ஆகும்.
2021 மார்ச் 15-ஆம் தேதி தேர்தல் நடைபெறும். வாக்குகளின் எண்ணிக்கையும் 2021 மார்ச் 15 அன்று நடைபெறும். தேர்தல் நடைமுறைகள் 2021 மார்ச் 18 அன்று நிறைவு பெறும்.
கொவிட்-19 விதிமுறைகளை பின்பற்றி தேர்தல் நடத்தப்படும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1699014
(Visitor Counter : 110
பெட்ரோலியம் மற்றம் இயற்கை எரிவாயு அமைச்சகம்
பிரதமரின் உஜ்வாலா யோஜனா பயனாளிகள் 85 லட்சம் பேருக்கு ஏப்ரல் மாதத்தில் எல்பிஜி சிலிண்டர் கிடைத்துள்ளது
கோவிட் 19 நிலைமைகளை, பொருளாதார ரீதியாக எதிர்கொள்ளும் நடவடிக்கைகளின் ஒரு பகுதியாக, பிரதமரின் கரீப் கல்யாண் யோஜனா  என்ற திட்டத்தின் கீழ், ஏழை மக்களுக்கு ஆதரவான நடவடிக்கைகளை மத்திய அரசு அறிவித்திருந்தது. கொரோனா வைரஸ் காரணமாக பொருளாதார நிலைகளில் ஏற்பட்டுள்ள இடையூறுகளை எதிர்கொள்ளும் ஏழை மக்களின் சிரமங்களைப் போக்குவதே இதன் நோக்கமாகும். இத்திட்டத்தின்கீழ் மூன்று மாத காலங்களுக்கு ஏப்ரல் முதல் ஜூன் 2020 வரையிலான காலத்தில், பிரதமரின் உஜ்வாலா திட்டப் பயனாளிகளுக்கு, இலவசமாக எல்பிஜி சிலிண்டர்கள் திரும்ப நிரப்படும்.
பிரதமரின் கரீப் கல்யாண் யோஜனா திட்டத்தின் கீழ் இலவச எல்பிஜி சிலிண்டர் பெறும் வசதிக்காக 7.15 கோடி பிரதமரின் உஜ்வாலா திட்டப் பயனாளிகளின் கணக்கில் 5606 கோடி ரூபாயை, எண்ணெய் விற்பனை நிறுவனங்கள் செலுத்தத் துவங்கியுள்ளன. இந்த மாதம், 1.26 கோடி சிலிண்டர்கள், பயனாளிகளால் பதிவு செய்யப்பட்டுள்ளன. இதில், ஏற்கனவே 85 லட்சம் சிலிண்டர்கள் உஜ்வாலா திட்டப் பயனாளிகளுக்கு வழங்கப்பட்டு விட்டன.
நாட்டில் மொத்தம் 27.87 கோடி எல்பிஜி நுகர்வோர் உள்ளனர். இதில் 8 கோடிக்கும் அதிகமானோர் உஜ்வாலா திட்டப் பயனாளிகள். ஊரடங்கு அறிவிக்கப்பட்டதிலிருந்து, தினந்தோறும், நாட்டில் 50 முதல் 60 லட்சம் சிலிண்டர்கள் விநியோகிக்கப்பட்டு வருகின்றன. தேசிய அளவிலான ஊரடங்கு அமல்படுத்தப்பட்டுள்ள காலத்தில், மக்கள் பாதுகாப்பாக இருக்க வேண்டும் என்பதற்காக, எல்பிஜி சிலிண்டர்களை விநியோகிக்கும் பணியாளர்களும், எல்பிஜி சிலிண்டருக்கான பொருள் வழங்கு தொடரில் ஈடுபட்டுள்ள அனைத்து மக்களும், சுத்தமான எரிவாயு, மக்களை அவர்கள் இல்லங்களிலேயே நேரடியாக சென்றடைய வேண்டும் என்பதற்காக அயராது உழைத்து வருகிறார்கள்.
(
குடியரசுத் துணைத் தலைவர் செயலகம்
ஆசிரியர்களை கௌரவிப்பது இந்திய கலாச்சாரத்தின் பெருமைமிகு பாரம்பரியம்: குடியரசு துணைத் தலைவர்
குழந்தைகள் மற்றும் இளைஞர்களின் வாழ்க்கையை வடிவமைப்பதில் ஆசிரியர்களின் அடித்தளப் பங்கின் முக்கியத்துவத்தை குடியரசு துணைத் தலைவர் திரு எம். வெங்கையா நாயுடு இன்று வலியுறுத்தினார்.
மேலும், இந்திய கலாச்சாரம் எப்போதும் குருக்களுக்கு மரியாதையையும் பக்தியையும் அளிக்கிறது என்று அவர் கூறினார்.
குடியரசு துணைத் தலைவரின் ஆசிரியர் திரு போளூரி ஹனுமஜ் ஜானகிராம சர்மாவின் நினைவாக நிறுவப்பட்டுள்ள விருதை திரு கோவெல சுப்ரசன்னாச்சார்யாவுக்கு கவிதை மற்றும் இலக்கியத் துறையில் அவர் ஆற்றிய பங்களிப்பிற்காக ஹைதராபாத்தில் இன்று வழங்கிய திரு நாயுடு, திரு போளூரி ஹனுமஜ் ஜானகிராம சர்மா உள்ளிட்ட அவரது வழிகாட்டிகளுக்கு புகழாரம் சூட்டினார்.
தெலுங்கு இலக்கிய விமர்சனத்தில் ஒரு புதிய போக்கை அறிமுகப்படுத்தியதற்காகவும், சமூகத்தின் சில பிரிவுகளில் பாகுபாட்டிற்கு எதிராகப் போராடிய இந்திய சிந்தனையாளர்களின் கருத்துக்களை இணைத்துக்கொண்டதற்காகவும் விருதாளரை திரு நாயுடு பாராட்டினார்.
வழிகாட்டுதலுக்காகவும், தங்கள் வாழ்க்கையை வடிவமைப்பதில் உதவியதற்காகவும் ஒவ்வொருவரும் தங்கள் ஆசிரியர்கள் மற்றும் குருக்களை எப்போதும் நினைவில் வைத்திருக்க வேண்டும் மற்றும் நன்றி செலுத்த வேண்டும் என்று குடியரசு துணைத்தலைவர் கூறினார்.
குடியரசு துணைத்தலைவரின் தனிப்பட்ட முயற்சியால் தெலங்கானா சரஸ்வதா பரிஷத்தால் நிறுவப்பட்ட இந்த விருது, தெலுங்கு மொழிக்கான பங்களிப்புகளை அங்கீகரிப்பதை நோக்கமாக கொண்டுள்ளது.
தெலுங்கு மொழியை பாதுகாப்பதற்காகவும், பரப்புவதற்காகவும் தெலங்கானா சரஸ்வதா பரிஷத்தை பாராட்டிய அவர், தொடக்கப்பள்ளி அல்லது உயர்நிலைப்பள்ளி வரை தாய்மொழியில் பயிற்றுவிக்கப்பட வேண்டும் என்பதை மீண்டும் வலியுறுத்தினார். அதுபோல, நிர்வாகம் மற்றும் நீதித்துறையிலும் உள்ளூர் மொழி பரவலாகப் பயன்படுத்தப்பட வேண்டும் என்றார் அவர்.
'அமிர்தோத்ஸவ பாரதி' மற்றும் 'ஸ்ரீ தேவுலப்பள்ளி ராமானுஜராவ்' ஆகிய இரண்டு புத்தகங்களையும் நிகழ்ச்சியின் போது அவர் வெளியிட்டார்.
தெலங்கானா சரஸ்வதா பரிஷத் தலைவர், ஆச்சார்யா எல்லூரி சிவரெட்டி, தெலங்கானா அரசு ஆலோசகர், டாக்டர் கே வி ரமணாச்சாரி, தெலங்கானா சரஸ்வதா பரிஷத் பொதுச் செயலாளர் திரு ஜெ சென்னய்யா, விருது பெற்ற ஆச்சார்யா கோவெல சுப்ரசன்னாச்சார்யா மற்றும் பலர் நிகழ்ச்சியில் கலந்து கொண்டனர்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1763678
கலாசாரத்துறை அமைச்சகம்
ஒரே பாரதம் உன்னத பாரதம் என்ற உணர்வும் ஒரு பகுதியாக தெலங்கானா உருவான தினத்தைக் கொண்டாட கோல்கொண்டா கோட்டையில் 2 நாள் கொண்டாட்டம்
சுதந்திரத்தின் அமிர்தப் பெருவிழா கொண்டாட்டத்தின் ஒரு பகுதியாக ஆசாதி கா அம்ரித் மஹோத்சவ்வின் கீழ், தெலங்கானா மாநிலம் உருவான தினத்தை கோல்கொண்டா கோட்டையில் கொண்டாட மத்திய கலாசார அமைச்சகம் ஏற்பாடு செய்துள்ளது. நாளை  காலை கொடியேற்றத்துடன் தொடங்கும் நிகழ்ச்சி இரண்டு நாட்கள் நடைபெறவுள்ளது. இந்த விழாவை மத்திய கலாச்சாரம், சுற்றுலா மற்றும் வடகிழக்கு மாநிலங்களுக்கான மேம்பாட்டுத் துறை அமைச்சர் திரு.ஜி.கிஷன் ரெட்டி தொடங்கி வைக்கிறார்.
இந்த நிகழ்வில் புகைப்படம் மற்றும் ஓவியக் கண்காட்சிகள், திருமதி ஆனந்தாஜி மற்றும் அவரது குழுவினரின் பாரம்பரிய நடன நிகழ்ச்சிகள், மஞ்சுளா ராமசாமி மற்றும் அவரது குழுவினரின் நிகழ்ச்சிகள் மற்றும் பல்வேறு நிகழ்ச்சிகள் நடைபெறவுள்ளன. பிரபல தெலுங்கு பாடகர்களான திருமதி மங்கிலி மற்றும் திருமதி மதுப்ரியா ஆகியோரின் நிகழ்ச்சிகளும் நடைபெறவுள்ளன. பாடகர் ஷங்கர் மகாதேவனின் தேசபக்தி பாடல்களுடன் நிகழ்ச்சி நிறைவு பெறும்.
ஜூன் 3-ம் தேதி, திம்சா, தப்பு, போனலு, குஸ்ஸாடி உள்ளிட்ட நாட்டுப்புற நடன நிகழ்ச்சிகள் நடைபெறும். கூடுதலாக, ராஜா ராம் மோகன் ராய் பற்றிய ஒரு நாடகம் நடைபெறவுள்ளது.
சுதந்திரத்தின் அமிர்த பெருவிழா மத்திய அரசால் தொடங்கப்பட்டது. இது சுதந்திரத்திற்குப் பிறகான நாட்டின் 75 ஆண்டு பயணத்தை கொண்டாடும் ஒரு நினைவு இலக்காகும். இந்த முயற்சியின் ஒரு பகுதியாக 1.78 லட்சத்திற்கும் அதிகமான நிகழ்வுகள் ஏற்பாடு செய்யப்பட்டுள்ளன.
மேலும் விபரங்களுக்கு இந்த ஆங்கில செய்திக்குறிப்பைக் காணலாம் : https://pib.gov.in/PressReleasePage.aspx?PRID=1929108